Buizežeris
54°4′57.99″ š. pl. 23°34′4.65″ r. ilg.﻿ / ﻿54.0827750°š. pl. 23.5679583°r. ilg.﻿ / 54.0827750; 23.5679583 Buizežeris – ežeras pietų Lietuvoje, Lazdijų rajone, apie 6 km į pietryčius nuo Kučiūnų, Šulnelių miške. Ežero ilgis iš vakarų į rytus – 0,16 km, plotis – iki 0,11 km. Altitudė 116,3 m. Krantai aukštoki, ištisai apaugę medžiais. Į pietus įsikūręs Aradninkų kaimas. Ežeras nenutekantis, priklauso Baltosios Ančios intako Niedos baseinui. Pavadinimas kilęs nuo žodžio buiza („buza, purvynė, makalynė“).